প্রথম দিনের সাহিত্য সম্মেলনের তৃতীয় অধিবেশনটি ছিল ‘সাহিত্যে ঐতিহ্যচেতনা ও স্বরূপসন্ধান’ শীর্ষক। এ-অধিবেশনে মূল বক্তা ছিলেন ভারতের আসাম বিশ্ববিদ্যালয়ের সাবেক উপাচার্য, বিশিষ্ট কবি-প্রাবন্ধিক-তাত্ত্বিক ড. তপোধীর ভট্টাচার্য। সভাপতিত্ব করেন বিশিষ্ট প্রাবন্ধিক সনৎকুমার সাহা। আলোচক হিসেবে বক্তব্য রাখেন বিশিষ্ট কবি-অনুবাদক-প্রাবন্ধিক সাজ্জাদ শরিফ, কথাসাহিত্যিক স্বকৃত নোমান ও ভারতের গবেষক সৌমেন ভারতীয়া। প্রথম দিনের চতুর্থ এবং শেষ অধিবেশন ছিল ‘সাহিত্যে নারীজীবন’ শীর্ষক। এ-অধিবেশনে সভাপতিত্ব করেন প্রখ্যাত কথাসাহিত্যিক ওয়াসি আহমেদ। মূল বক্তা ছিলেন কবি রুবী রহমান। আলোচক ছিলেন কলকাতার কবি মন্দাক্রান্তা সেন, লেখক অশোক মুখোপাধ্যায় ও কথাসাহিত্যিক শাহীন আখতার।